ΚΑΝΟΝΙΣΜΟΣ (ΕΚ) αριθ. 1009/98 ΤΗΣ ΕΠΙΤΡΟΠΗΣ της 14ης Μαΐου 1998 για την τροποποίηση του κανονισμού (ΕΚ) αριθ. 1372/95 περί λεπτομερειών εφαρμογής του καθεστώτος των πιστοποιητικών εξαγωγής στον τομέα του κρέατος πουλερικών

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό (ΕΟΚ) αριθ. 2777/75 του Συμβουλίου, της 29ης Οκτωβρίου 1975, περί κοινής οργανώσεως της αγοράς στον τομέα του κρέατος πουλερικών (1), όπως τροποποιήθηκε τελευταία από τον κανονισμό (ΕΚ) αριθ. 2916/95 (2), και ιδίως το άρθρο 3 παράγραφος 2,

Εκτιμώντας:

ότι ο κανονισμός (ΕΚ) αριθ. 1372/95 της Επιτροπής (3), όπως τροποποιήθηκε τελευταία από τον κανονισμό (ΕΚ) αριθ. 2370/96 (4), θεσπίζει τις λεπτομέρειες εφαρμογής του καθεστώτος των πιστοποιητικών εξαγωγής στον τομέα του κρέατος των πουλερικών 7

ότι ο κανονισμός (ΕΟΚ) αριθ. 3665/87 (5), όπως τροποποιήθηκε τελευταία από τον κανονισμό (ΕΚ) αριθ. 604/98 της Επιτροπής (6), θεσπίζει τις λεπτομέρειες εφαρμογής του καθεστώτος των επιστροφών κατά την εξαγωγή για τα γεωργικά προϊόντα 7 ότι στο άρθρο 3, ορίζει την ημέρα της εξαγωγής 7 ότι θα πρέπει να τροποποιηθεί το κείμενο του κανονισμού (ΕΚ) αριθ. 1372/95 προκειμένου να προσαρμοσθεί σε αυτόν τον ορισμό 7

ότι ο κανονισμός (ΕΚ) αριθ. 2448/95 της Επιτροπής, που τροποποίησε το παράρτημα Ι του κανονισμού (ΕΟΚ) αριθ. 2658/87 του Συμβουλίου για την δασμολογική και στατιστική ονοματολογία και το κοινό δασμολόγιο (7), καθιέρωσε νέες υποδιαιρέσεις του κωδικού ΣΟ 0105, με ισχύ από την 1η Ιανουαρίου 1996 7 ότι μετά από την τροποποίηση αυτή πρέπει να προσαρμοσθούν τα άρθρα 1 και 9 του κανονισμού (ΕΚ) αριθ. 1372/95 7

ότι παρεισέφρυσαν ορισμένα λάθη στα άρθρα 4 και 9 και στο παράρτημα ΙΙ του κανονισμού (ΕΚ) αριθ. 1372/95 και θα πρέπει να διορθωθούν 7

ότι θα πρέπει να προβλεφθεί η ίδια προθεσμία για την κοινοποίηση εκ μέρους των κρατών μελών προς την Επιτροπή των αιτήσεων πιστοποιητικών εξαγωγής a posteriori με εκείνην που προβλέπεται για τα άλλα πιστοποιητικά εξαγωγής 7

ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχειρίσεως των αυγών και του κρέατος πουλερικών,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Ο κανονισμός (ΕΚ) αριθ. 1372/95 τροποποιείται ως εξής:

1. Στο άρθρο 1 και στο άρθρο 9 παράγραφος 1, οι λέξεις «στους κωδικούς ΣΟ 0105 11 και 0105 19» αντικαθίστανται από τις λέξεις «στους κωδικούς ΣΟ 0105 11, 0105 12 και 0105 19».

2. Στο άρθρο 4 παράγραφος 3 οι αναφορές στα τετραγωνίδια 17 και 18 αντικαθίστανται από τις αναφορές στα τετραγωνίδια 15 και 16.

3. Το άρθρο 9 τροποποιείται ως εξής:

α) στην παράγραφο 2, πρώτο εδάφιο,

- η αναφορά στη θέση 22 αντικαθίσταται από την αναφορά στη θέση 20,

- οι λέξεις «η ημερομηνία ολοκλήρωσης των διατυπώσεων αυτών» αντικαθίστανται από τις λέξεις «η ημερομηνία εξαγωγής, σύμφωνα με το άρθρο 3 του κανονισμού (ΕΟΚ) αριθ. 3665/87» 7

β) στην παράγραφο 3, πρώτο εδάφιο, η πρώτη πρόταση αντικαθίσταται από το ακόλουθο κείμενο:

«Τα κράτη μέλη κοινοποιούν στην Επιτροπή, κάθε Παρασκευή από τις 13.00 μ.μ. με φαξ, τον αριθμό των πιστοποιητικών που ζητήθηκαν εκ των υστέρων ή την απουσία αιτήσεων στη διάρκεια της τρέχουσας εβδομάδας» 7

γ) στην παράγραφο 4, το δεύτερο εδάφιο αντικαθίσταται από το ακόλουθο κείμενο:

«το πιστοποιητικό αυτό παρέχει δικαίωμα στην πληρωμή της επιστροφής που εφαρμόζεται την ημέρα της εξαγωγής σύμφωνα με το άρθρο 3 του κανονισμού (ΕΟΚ) αριθ. 3665/87».

4. Στο παράρτημα ΙΙ, μέρος Α, οι λέξεις «σε Ecu ανά 100 χιλιόγραμμα» αντικαθίστανται από τις λέξεις «σε Ecu ανά 100 χιλιόγραμμα/100 τεμάχια».

Άρθρο 2

Ο παρών κανονισμός αρχίζει να ισχύει την 1η Ιουνίου 1998.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 14 Μαΐου 1998.

Για την Επιτροπή

Franz FISCHLER

Μέλος της Επιτροπής

(1) ΕΕ L 282 της 1. 11. 1975, σ. 77.

(2) ΕΕ L 305 της 19. 12. 1995, σ. 49.

(3) ΕΕ L 133 της 17. 6. 1995, σ. 26.

(4) ΕΕ L 323 της 13. 12. 1996, σ. 12.

(5) ΕΕ L 351 της 14. 12. 1987, σ. 1.

(6) ΕΕ L 80 της 18. 3. 1998, σ. 19.

(7) ΕΕ L 259 της 30. 10. 1995, σ. 1.